ROULEAU A. CE SONT LI ESCRIT DES CHOSES LE CONTE DE NEVERS APRÈS SON DÉCÈS. I. C’est la paie des genz le conte de Nevers feite par monseignor Hugue d’Augerant, et par monsegnor Joffroi de Sergines, qui i estoit por monseignor Erart de Valeri. Ce fut la veille de feste Saint-Lorant en l’an mil CC LXVI, dou lais que li cuens lor fist. I. C’est la paie des chevaliers. A monsegnor Gaucher de Merri, VIxx besanz por XL liv. tornois. II. C’est la paie des Ostex et des Trecoples. Por l’ostel monsegnor Gaucher de Merri et monsegnor Guion de Chantenai, por II mois, VI besans XVI quarrobles. III. Por monsegnor Erart de Valeri, VIIIc XXXI bes. et demi de sa paie. VIII. C’est la recepte des choses le conte de Nevers qu’il avoit au jor qu’il ala de vie à mort. De la remanance dou compe (sic) Estiene le Clerc demora XV liv. t. II s. moins que il bailla en la main monsegnor Hugon d’Augerant, et à ce compe fu messire Goffroiz de Sergines, le juennes, por monsegnor Erart de Valeri, et fu la veille de feste Saint-Lorant en l’an mil CC LXVI. VIII. An cel menière demore la recepte de susdite 44 liv. 13 s. 4 d. t., lesquelx messire Erarz de Valeri prist de sa paie de ceu que li quens li devoit; c’est à savoir por les trois parz de l’année, 1125 liv., et por IIII chevax, que mors que afolez, 450 liv.; somme por tot 1575 liv. tornois que l’en li devoit. Et d’autre part il demora en la main Mgr Erart, choses qui ne porent estre vendues ainz que messire Hugues d’Augerant s’en alast; et furent prisiées 206 liv. 13 s. 4 d. t. An cel menière fut paiez messire Erarz de sa deite jusque à la demorance de 263 liv. 13 s. 4 d. t., que il ot ancor à recevoir de sa paie. Cilz compes (sic) fut feiz le jueudi après feste Saint-Remi en l’an mil CC LXVI, en Acre, por Mgr Erart de Valeri, et Mgr Hugon d’Augerant, et Mgr Joffroi de Sergines le juenne. IX. Et ce sunt les choses qui demorèrent monsegnor Erart de Valeri, prisiées por les 206 liv. 13 s. 4 d. t. desus diz: Premierement 1 chapel d’or à pierres et à perles en pris de 80 liv. t. Après, li garnement de la Chapelle nueve, que li quens avoit feite, prisée 150 besanz. Li dui esprevier, 60 b.; Li dui tapi nuef, 20 b., et 9 dras de Tartais por 40 b., et 1 drap qui i estoit d’or et fut percez (sic) sor le cuer le conte; Item une tante pour 41 b.; Li dui grant romanz et li Chançoners por 31 b. Ce fut li romanz des Loheranz et li romanz de la terre d’Outre-mer et li Chançoners; Somme de ces choses prisées à besanz 382 besanz, qui valent 206 liv. 13 s. 4 d. tournois. Paie des chevaliers le conte qui estoient de manaige, feite des V cens mars d’estellins que li dux envoia. A monsegnor Erart de Valeri, 200 mars por 555 liv. t. sor sa paie que l’en li devoit, qui montoit à 575 liv. t. por les trois parz de l’année, et por les chevax morz. ROULEAU B. III. Ce est ceu qui fu départi des choses le conte: Messire Jeoffroiz de Sergines, li pères, ot 1 saffir que li cuens pandoit à son col. Messire Jeoffroiz de Sergignes, li junes, une esmeraude. Messire Gaucher de Merri, 1 anel. Messire Erarz de Valeri a les 2 croisetes d’or et le petit vaisselet d’argent où il a des reliques que li patriarches aveit donées le conte. Il i ot 3 verz départis à chivalers, et 12 pannes. ROULEAU D. C’est li escriz des choses li conte vendues. (I) Ce sunt les choses que messires Erars de Valeri a acheté des choses le conte: Premièrement, por l’asne, à tot le harnois, 16 b. et por 40 gelines 8 b.; et 14 b. por busche; por 1 fer de glaive, et 3 paire d’esperons, et 1 coutel, 6 b. (et) demi, por 100 muis d’orge, 100 b.; por 61 quannes (?) de napes, 30 b., et por 3 douzaines de toailles à main, 6 b.; por toile 10 quannes(?) 6 b. Por le for de fer, et 1 pot de cuivre, et une chaudière, et 1 paelle, et 1 graill., et 1 trepié et une forchete, et une paellette perciée, 16 b. Por 4 quarriaus 2 b., por 5 paire de dras nues 25 b.; por 1 siffle, et por 10 paire de petiz ganz, 2 bezanz. Et por 2 paire de barriz, 2 b. Por 3 quannes de saie, 15 b. Por 15 botes de vin, 219 b., quart moisis. Et por 10 lez de char salée, 10 b. Somme de ces choses 477 b. 6 quarrobles. Item por 18 escuelles d’argent et 12 enas et 2 grans plateaus qui poisent 43 mars (et) demi, 3 estellins moins, qui valent 354 b. et 6 quarrobles, le marc vendu 8 b. et 4 quarrobles au marc d’Acre. Somme de tot: 831 bezans (et) demi, sor mon segnor Erart de Valeri. (II) Ce est ceu que messire Joffroiz de Sergignes, li pères, acheta: Por 3 chaudières et 2 paelles 18 b.; et 4 b. por les 2 botiaux de cur à vin; Por 40 lez de char salée 41 b. Por 4 paire de barriz 6 b. Por 17 botes de vin, 230 b. (et) 10 quarrobles. Somme sor monsegnor Jeoffroi: 300 besans, 14 quarrobles moins.